Semuk Čampėjus

Semuk Čampėjus () – gamtos paminklas Gvatemaloje, Aukštutinio Verapaso departamente, Kahabono slėnyje, netoli Lankino miestelio. Jo teritorijoje Kahabono upė kerta 300 m ilgio klinčių ruožą sudarydama 1-3 m gylio pakopinius ežerėlius (~40) su turkio spalvos vandeniu. Šie ežerėliai tarpusavyje jungiasi nedideliais kriokliais. Po šio pakopų ruožo Kahabonas sudaro gilų urvą.

Šį slėnį supa drėgnieji atogrąžų miškai, kuriuose rasta virš 100 paukščių, 34 žinduolių, 25 varliagyvių ir roplių, 10 žuvų rūšių, taip pat 120 medžių rūšių.

Semuk Čampėjus gamtos paminklu paskelbtas 1999 m.

Kategorija:Gvatemalos geografija
Kategorija:Gamtos paminklai